laion/Wikipedia-Exotic huggingface dataset:
Vexini krahvide loend

Alljärgnev on Vexini krahvide loend. Vexin oli keskaegne Prantsusmaa krahvkond, mis jagati hiljem Prantsuse Vexiniks ja Normandia Vexiniks. 753–764 Romuald, Poitiers' lahingu osaleja ja üleelanu (732) 790 Griffon 796 Riferus (teadmata aastad) Regnauld umbes 851–864 Geilenus, Meulani krahv 864–pärast 879 Nibelung IV Theodoric I, eelmise poeg 886 Adelram III ja Theodoric II, Pontoise'i kaitsjad umbes 895–919 Ermenfroi, Amiens'i ja Valois' krahv 915–926 Ralph I d'Ostrevent, Amiens'i ja Valois' krahv 926–943 Ralph II, Amiens'i ja Valois' krahv, eelmise poeg 943– pärast 992 Walter I, Amiens'i ja Valois' krahv umbes 998– pärast 1017 Walter II, Amiens'i ja Valois' krahv, eelmise poeg umbes 1024–1035 Drogo, Amiens'i krahv, eelmise poeg 1035–1063 Walter III, Amiens'i, Valois' ja Maine'i krahv, eelmise poeg 1063–1074 Ralph IV, Valois' ja Amiens'i krahv, Walter II pojapoeg 1074–1077 Simon, Valois' ja Amiens'i krahv, munk, pühak, Vexin jagati Prantsusmaa ja Normandia vahel 1092–1108 Louis VI, Prantsusmaa kuninga Philippe I poeg, Prantsuse Vexini krahv, seejärel Prantsusmaa kuningas 1673–1683 Louis-César de Bourbon (1673-1783), Louis XIV ja Madame de Montespani legitimeeritud poeg, Saint-Denis' ja Saint-Germain-des-Prés' abt
Rodinei

Rodinei Marcelo de Almeida (sündinud 29. jaanuaril 1992 Tatuís) on Brasiilia jalgpallur, kes mängib paremkaitsjana Kreeka kõrgliigaklubis Olympiakós. Rodinei on peaaegu kogu oma klubikarjääri veetnud Brasiilias. 2016. aastal liitus ta Flamengoga. Enne seda oli ta kaks hooaega mänginud Ponte Pretas. Kuigi ta oli Brasiilia kõrgliigas debüüdi teinud juba 2012. aastal Corinthianse särgis, lõi ta kõrgliigas oma esimese värava ja seda Flamengo särgis 24. septembril 2017 kodumängus Avaí vastu (Avaí oli seejuures olnud tema kasvatajaklubi). 2019. aastal tuli ta Flamengoga Brasiilia meistriks. Aastatel 2020–2021 oli ta Flamengost laenul Internacionalis. 2022. aasta detsembris sõlmis ta lepingu Olympiakósega, mis on tema esimene välisklubi. Flamengo Campeonato Brasileiro Série A: 2019 Campeonato Carioca: 2017, 2019 Copa do Brasil: 2022 Copa Libertadores: 2019, 2022
Renê Rodrigues Martins

Renê Rodrigues Martins (mängijanimega Renê; sündinud 14. septembril 1992 Picoses) on Brasiilia jalgpallur, vasakkaitsja. Ta mängib Brasiilia kõrgliiga klubis Internacional. Renê alustas profikarjääri 2012. aastal Brasiilia kõrgliiga klubis Sport do Recife. 2014. aastal võitis ta klubiga Pernambuco osariigi meistrivõistlused Campeonato Pernambucano. Esimese värava Brasiilia kõrgliigas lõi ta 22. augustil 2015 võõrsilmängus Figueirense vastu. 2017. aastal suundus ta Flamengosse. Kohe sama aasta kevadel võitis ta klubiga Rio de Janeiro osariigi meistrivõistlused Campeonato Carioca. Flamengo särgis lõi ta Brasiilia kõrgliigas esimese värava 5. oktoobril 2018 võõrsilmängus Corinthianse vastu. 2018. aastal valiti ta Brasiilia kõrgliiga hooaja sümboolsesse koosseisu. Ta tuli 2019. aastal Flamengoga Brasiilia meistriks ja võitis lisaks Lõuna-Ameerika klubide meistrivõistlused. Brasiilia meistriks tuli ta Flamengoga ka 2020. aastal. Kui 2018. aastal oli Renê Flamengo põhiline vasakkaitsja, hakkas alates 2019. aasta teisest poolest mängima enam Filipe Luís. 2022. aasta aprillist siirdus ta Internacionali. Sport Copa do Nordeste: 2014 Campeonato Pernambucano: 2014 Flamengo Campeonato Brasileiro Série A: 2019, 2020 Campeonato Carioca: 2017, 2019, 2020, 2021 Copa Libertadores: 2019 Recopa Sudamericana: 2020 "Flamengo e Internacional acertam a transferência do lateral Renê". extra.globo.com. 10.4.2022. Vaadatud 28.6.2022 Renê Rodrigues Martins Soccerway lehel
Konnatamm

Konnatamm on eesti perekonnanimi. Perekonnanime Konnatamm on pandud Rae mõisas Jüri kihelkonnas Harjumaal. 1. jaanuaril 2018 sellise perekonnanimega inimesi Eestis ei ela või on neid vähem kui 5.
Varsapõlv

Varsapõlv (Anagallis L.) on taimeperekond nurmenukuliste sugukonnas. Varsapõlve perekonda kuulub 20–25 liiki madalakasvulisi rohttaimi, millest ehk tuntuim on kirjandustegelasele nime andnud põld-varsapõlv. Perekonna botaaniline nimi tuleb kreeka sõnadest ana – 'jälle' ja agallein – 'rõõmu tundma' ning viitab õite avanemisele ja sulgumisele keskkonna mõjul. 2009. aastast kuulub perekond varsapõlv APG III süsteemi järgi mürsiineliste alamsugukonda. Anagallis acuminata – (Angola) Anagallis alternifolia – (Tšiili) Anagallis arvensis – põld-varsapõlv (Euroopa; syn. *A. parviflora, A. platyphylla, A. phoenicea) Anagallis barbata – (Brasiilia) Anagallis brevipes – (Tansaania) Anagallis crassifolia – (Hispaania, Maroko) Anagallis djalonis – (troopiline Aafrika) Anagallis filiformis – (Brasiilia) Anagallis foemina – (Euroopa; syn. Anagallis caerulea) Anagallis gracilipes – (Zimbabwe) Anagallis hexamera – (Etioopia, Keenia) Anagallis kingaensis – (troopiline Aafrika) Anagallis minima – põldpisikas (Euroopa, kosmopoliit umbrohi, mille looduslik levila väljaspool Euroopat on ebaselge; syn. A. centunculus, Eesti botaanilises kirjanduses Centunculus minimus) Anagallis monelli – suureõiene varsapõlv (Vahemere maad; syn. A. linifolia) Anagallis nummulariifolia – (Madagaskar) Anagallis oligantha – (Malawi) Anagallis peploides – (Madagaskar) Anagallis pumila – (Ameerika) Anagallis rubricaulis – (Madagaskar) Anagallis schliebenii – (Tansaania) Anagallis serpens – (Ida-Aafrika) Anagallis tenella – õrn varsapõlv (Euroopa; syn. A. repens ) Anagallis tenuicaulis – (Madagaskar) Anagallis tsaratananae – (Madagaskar) 4. Anagallis minima (Linnaeus) E. H. L. Krause, Flora of North America Anagallis minima (L.) Krause, USDA PLANTS
Põld-varsapõlv

Põld-varsapõlv (Anagallis arvensis) on nurmenukuliste sugukonda varsapõlve perekonda kuuluv üheaastane rohttaimeliik. Selle looduslik levila on Euroopa, Lääne-Aasia ja Põhja-Aafrika. Liiki on laialdaselt levitanud inimesed kas teadlikult ilutaimena või kogemata. Praeguseks on see levinud peaaegu kogu maailmas. Taimekasvatuses peetakse seda invasiivset liiki üldjuhul ebasoovitavaks. Sama hinnang antakse põld-varsapõlvele karjakasvatuses, kuna taim on ohtlikult mürgine. Loomad kalduvad seda ebameeldiva kibeduse tõttu siiski vältima. Hobustel ja koertel põhjustab põld-varsapõlv gastroenteriiti, suured annused on aga letaalsed. Rahvameditsiinis esineb põld-varsapõlv harva, ent mõnes riigis on seda kasutatud aeglaselt paranevate haavandite ja haavade raviks, ekspektorandina ning reumatismi, hemorroidide, marutõve ja leepra vastu, samuti maohammustuste korral. Vana-Kreekas pruugiti põld-varsapõlve antidepressandina. Punetiste vastu pruugitakse seda homöopaatias. Põld-varsapõlv tõrjub mõningaid putukaid, arvatavasti iseloomuliku lõhnaga eeterliku õli tõttu. Antibakteriaalne mõju puudub. Taimes sisaldub parkaineid. Traditsiooniliselt nurmenukuliste hulka arvatud liik loeti vahepeal mürsiineliste hulka, kuni nood liigitati nurmenukuliste alamsugukonnaks. Taime järgi on saanud nime Emma Orczy samanimeline kirjandustegelane. "Factsheet - Anagallis arvensis" IEWF "Angallis arvensis (Scarlet pimpernel)", ISPOT "Scarlet Pimpernel (Anagallis arvensis)". Encyclopedia of Life. Mari Källersjö; Gullevi Bergqvist; Arne A. Anderberg (2000). "Generic realignment in primuloid families of the Ericales s.l.: a phylogenetic analysis based on DNA sequences from three chloroplast genes and morphology". American Journal of Botany. American Journal of Botany, Vol. 87, No. 9. 87 (9): 1325–1341. doi:10.2307/2656725. JSTOR 2656725. PMID 10991903. Anagallis arvensis Connecticut Botanical Society Anagallis arvensis USDA Plants
Allianz Parque

Allianz Parque (tuntud ka kui Palestra Itália Arena) on mitmeotstarbeline staadion Brasiilias São Paulos. See on jalgpallikubi Sociedade Esportiva Palmeirase kodustaadion. Staadion valmis 2014. aastal. See ehitati Palmeirase endise, 1902. aastal valminud ja 2010. aastal lammutatud kodustaadioni Estádio Palestra Itália asemele. Esimene ametlik jalgpallimatš peeti staadionil 2014. aasta 19. novembril, kui Brasiilia kõrgliiga mängus võõrustati Sport Club do Recifet, kellele kaotati 0:2. Esimese värava lõi staadionil Ananias Eloi Castro Monteiro, kes hukkus 2016. aastal Chapecoense jalgpallimeeskonda vedanud lennuki lennuõnnetuses. Staadionil on andnud kontserte paljud maailmakuulsad artistid, teiste seas Paul McCartney, Katy Perry, Coldplay, Guns N' Roses jpt.  Allianz Parque – pildid, videod ja helifailid Wikimedia Commonsis Ametlik koduleht
Põld-Varsapõlv

See artikkel räägib raamatutegelasest. Taime kohta vaata artiklit Põld-varsapõlv. Põld-Varsapõlv (inglise keeles The Scarlet Pimpernel) on tegelane ungari kirjaniku paruness Emma Orczy samanimelises menukas ajalooliste seiklusromaanide sarjas, mille esimene osa "Põld-Varsapõlv" ilmus 1905. aastal. Orczy kirjutas romaani pärast seda, kui tema samanimeline näidend oli Londonis pikka aega väga menukas olnud. Romaanisarja tegevus saab alguse Prantsuse revolutsiooni päevil. Põld-Varsapõlv on varjunimi, mida kannab rüütellik inglane Sir Percy Blakeney, kes päästab aristokraate tapalavale saatmisest. Blakeney teeskleb rikast dändit, kuid on tegelikult oskuslik mõõgavõitleja ja kiire taibuga põgenemiskunstnik. Tema salaelust teavad vaid sõbrad, kes teda abistavad, ning see on saladus isegi ta naise, prantslanna Marguerite Blakeney jaoks, keda Prantsuse uus saadik Inglismaal sunnib ähvarduste abil salapärast kangelast otsima. Blakeley sümbol on lihtne lilleke põld-varsapõlv. Emma Orczyl ilmus Põld-Varsapõlvest 11 romaani, lisaks kuulub sarja kolm romaani tema esivanematest ja järeltulijast ning kaks kogumikku lühijutte. Mõne aastakümne jooksul jõudis kirjandusse veel mitu kangelast, kellele Põld-Varsapõlv oli eeskujuks, nagu Zorro, Vari, Superman ja Batman[viide?], ning Põld-Varsapõlve motiivid püsivad popkultuuris tänini[viide?]. Põld-Varsapõlve seiklused on jõudnud kinolinale (1917 kaks tummfilmi, 1919 tummfilm, 1928, 1934, 1937, 1941, 1950 kaks filmi, 1966, 1969, 1982) ja teleekraanidele (telesarjad 1955–1956, 1960, 1968 Norras, 1982, 1999–2000, 2001 ja 2006), raadiosse (kuuldemängusarjad 1934, 1952–1953 ja 2017 BBC-s) ning temast on tehtud muusikal (1997). Vatikani Põld-Varsapõlveks hakati hüüdma ka katoliku preestrit Hugh O'Flahertyt, kes teise maailmasõja päevil päästis 6500 liitlaste sõdurit ja juuti. Üks Põld-Varsapõlve filmidest inspireeris ka Rootsi diplomaati Raoul Wallenbergi, kes päästis teises maailmasõjas Ungari juute, väljastades neile Rootsi passe, ning suri pärast sõda Nõukogude vangilaagris. Eesti keeles on anonüümses tõlkes ilmunud kaks Emma Orczy romaani Põld-Varsapõlve sarjast: "Punane Pimpernel" 1934 ja "Kättemaks" 1935. Blakeney Manor, info ja kõigi raamatute digikoopiad avalikus omandis audioraamat MP3-vormingus (põhineb Project Gutenbergi tekstil) The Scarlet Pimpernel, Project Gutenberg Põld-Varsapõlve veebileht
Eesti meteoriidikraatrid

Eesti meteoriidikraatrid on valdavalt väiksemad löögikraatrid. Teadaolevatest meteoriidikraatritest asuvad Eestis Ilumetsa meteoriidikraatrid, Kaali kraater, Kärdla kraater, Neugrundi kraater, Simuna meteoriidikraater ja Tsõõrikmäe meteoriidikraater. Samuti asub Eestis Tondiraba meteoriidijälg. Nii on Eesti maailmas tõenäoliselt esikohal avastatud impaktstruktuuride arvu poolest pindalaühiku kohta. Eesti tuntuimaks kraatriks on u 1530–1450 eKr moodustunud 110-meetrise läbimõõduga Kaali kraater, mille juures asub veel 8 väiksemat kraatrit. See on Euroopa noorim suur meteoriidikraater ning arvatakse, et see on jätnud ulatusliku jälje ka rahvapärimusse. Suuremateks siinseteks impaktstruktuurideks on aga Kärdla ning Neugrundi kraatrid, mis on vastavalt 4- ja 9-kilomeetrilise läbimõõduga. Mõlemad on mattunud nooremate settekivimikihtide alla. Soomest on teada 12 ja Rootsist 8 kraatrit. Lätis asub 290 ± 35 miljonit aastat vana Dobele kraater. Eesti meteoriidikraatrid GEOGuide Baltoscandia: Tallinn 2006. ISBN 9985-9675-6-9 "Kas kosmos pommitab Eestit?" Imeline Teadus, 14. juuli 2016
Vaskelovo

Vaskelovo (vene keeles Васкелово; soome keeles Vaskela) on küla Venemaal Leningradi oblastis Vsevoložski rajoonis. Ajalooliselt oli see ingerlaste küla, mis kuulus Vuole kihelkonda. Külas elab 975 inimest (2017). Küla on esimest korda mainitud 1500. Q127210677
Murino (täpsustus)

Murino (vene keeles Мурино) on kohanimi: Murino, linn Leningradi oblastis
Grušavka metroojaam

Hrušaŭka metroojaam (vene keeles Грушевка (Gruševka metroojaam), valgevene Грушаўка (transkribeerituna Grušavka metroojaam)) on üks Minski metroo jaamadest Maskoŭskaja liinil Maskoŭski rajoonis Hrušaŭka linnaosas. Jaam avati 6. novembril 2012, ehkki metrooliiklus hakkas toimima alles järgmisel päeval. See asub Instytut kultury metroojaamast 1400 meetri kaugusel. Jaam rajati meeter maad kõrgemale kui algses projektis ette nähtud; nii langes ära vajadus jaamale eskalaator rajada. Jaamas on invaliididele mõeldud lift. Jaama kujundas valgevene kunstnik Maksim Piatrul. Jaam ise on kasutusel näitusesaalina, kus traditsiooniliste paikade (galeriid, muuseumid, kunstisaalid) kõrval võiks olla esindatud uuem visuaalne kunst. Jaam ise on mõeldud kujutama külaaeda. Värvidest on seal kasutusel roheline ja kuldne, selle sümboliks on aga Piatruli loodud pirnikujuline skulptuur. Jaama sissepääs Piatruli pirn http://www.urbanrail.net/eu/by/minsk/minsk.htm http://ato.by/metro/grushevka "Звездные ночи подземки". Originaali arhiivikoopia seisuga 13. oktoober 2018. Vaadatud 13. oktoobril 2018. "Минский скульптор рассказал о том, как создавался образ станции «Малиновка»". Originaali arhiivikoopia seisuga 2. aprill 2015. Vaadatud 13. oktoobril 2018. "Интерьер станции метро "Грушевка" выполнен в золотисто-зеленой палитре, ее символом стала огромная инсталляция груши". Originaali arhiivikoopia seisuga 20. mai 2017. Vaadatud 13. oktoobril 2018.  Hrušaŭka metroojaam – pildid, videod ja helifailid Wikimedia Commonsis
Kargino

Kargino (vene keeles Каргино) on kohanimi: Kargino (Lomonossovi rajoon), küla Leningradi oblastis Kargino (Vsevoložski rajoon), küla Leningradi oblastis
Rahja

Rahja (vene keeles Рахья; soome keeles Torhvo) on alev Venemaal Leningradi oblastis Vsevoložski rajoonis. Ajalooliselt oli see ingerlaste küla, mis kuulus Rääpyvä kihelkonda. Alevis elab 3482 inimest (2019). Küla on esimest korda mainitud 1892.
Morje

Morje (vene keeles Морье; soome keeles Murje, Murja) on küla Venemaal Leningradi oblastis Vsevoložski rajoonis Laadoga järve läänekaldal. Ajalooliselt oli see ingerlaste küla, mis kuulus Rääpyvä kihelkonda. Külas elab 19 inimest (2017). Küla on esimest korda mainitud 1500.
Soikino

Soikino (vene keeles Сойкино) on kohanimi: Soikino (Lomonossovi rajoon), küla Leningradi oblastis Soikino (Kingissepa rajoon), endine küla Leningradi oblastis Soikino poolsaar
Mihhalova metroojaam

Michałova metroojaam (vene keeles Михалово (Mihhalovo metroojaam), valgevene Міхалова (transkribeerituna Mihhalova metroojaam)) on üks Minski metroo jaamadest Maskoŭskaja liinil Maskoŭski rajoonis Michałova linnaosas. Jaam avati 6. novembril 2012, ehkki metrooliiklus hakkas toimima alles järgmisel päeval. Jaam on rajatud ühe vestibüüli ja väljapääsuga, mis asub perrooni keskel. See rajati meeter maad kõrgemale kui algses projektis ette nähtud; nii langes ära vajadus jaamale eskalaator rajada. Jaamas on invaliididele mõeldud lift. Jaam asub endise samanimelise küla kohal. Jaam ise on mõeldud kujutama külma koiduaegset küla. http://www.urbanrail.net/eu/by/minsk/minsk.htm http://ato.by/metro/mihalovo "Звездные ночи подземки". Originaali arhiivikoopia seisuga 13. oktoober 2018. Vaadatud 13. oktoobril 2018. "Минский скульптор рассказал о том, как создавался образ станции «Малиновка»". Originaali arhiivikoopia seisuga 2. aprill 2015. Vaadatud 13. oktoobril 2018.  Michałova metroojaam – pildid, videod ja helifailid Wikimedia Commonsis
Šundorovo

Šundorovo (vene keeles Шундорово; soome keeles Sunkura) on küla Venemaal Leningradi oblastis Lomonossovi rajoonis. Ajalooliselt oli see ingerlaste küla, mis kuulus Hietamäki kihelkonda. Külas elab 42 inimest (2017). Küla on esimest korda mainitud 1860.
Windsorton

Windsorton on linn Lõuna-Aafrika Vabariigis Põhja-Kapimaa provintsis Frances Baardi ringkonnas. Linn asub Vaali jõe kaldal. Windsorton on asutatud 1869. aastal teemandikaevandajate asulana. Esialgu oli asula nimi Hebron, kuid hiljem sai uueks nimeks Windsorton kohaliku maaomaniku P. E. Windsori järgi. Lõuna-Aafrika Vabariigi 2011. aasta rahvaloenduse andmetel oli Windsortoni elanikest mustanahalisi aafriklasi 67,5%, värvilisi 26,4%, valgeid 2,2%, India või Aasia päritolu inimesi 0,8% ja teisi 3,2%. Tsvana keelt pidas emakeeleks 55,2% inimesi, afrikaani keelt 36,5%, inglise keelt 1,9%, ndebele keelt 1,9% ja teisi keeli 4,6%. Windsorton South Africa Info https://census2011.adrianfrith.com/place/384002 https://census2011.adrianfrith.com/place/384003
Lahojärv

Lahojärv (on kasutatud ka nimekujusid Laho järv, Lahu järv, Lohu järv) on järv Põlva vallas, Mooste keskusest 3 km edelas metsa sees. Järve ümbritseb turbasamblaõõtsik. Järve pindala on 2,7 ha, suurim sügavus 6 m. Eesti järvede loend
Rjabovo

Rjabovo (vene keeles Рябово) on kohanimi: Rjabovo (Viiburi rajoon), küla Leningradi oblastis Rjabovo (Tosno rajoon), küla Leningradi oblastis
Korpiselkä

Korpiselkä on soome kohanimi: Korpiselkä on Korabselki küla soomekeelne nimi, Leningradi oblast Vsevoložski rajoon
Mõza-Ivanovka

Mõza-Ivanovka (vene keeles Мыза-Ивановка) on küla Venemaal Leningradi oblastis Gattšina rajoonis. Külast voolab läbi Ižora jõgi. Külas elab 1138 inimest (2011). Küla on esimest korda mainitud 1676.
Piatroŭščyna metroojaam

Piatroŭščyna metroojaam (vene keeles Петровщина (Petrovštšina metroojaam), valgevene Пятроўшчына (transkribeerituna Pjatrovštšõna metroojaam)) on üks Minski metroo jaamadest Maskoŭskaja liinil Maskoŭski rajoonis Piatroŭščyna ja Paŭdniovy Zachadi linnaosa vahel. Jaam avati 6. novembril 2012, metrooliiklus hakkas toimima järgmisel päeval. Kuni 2014. aastani oli tegemist selle metrooliini lõppjaamaga. Jaamas on invalift. Üks selle väljapääsudest avaneb Valgevene riikliku meditsiiniülikooli juures, väljapääsu lähistel asub ka üliõpilasküla – kuue ülikooli jaoks rajatud ühiselamute kompleks. Tegemist on ühe Minski metroo enimkasutatud jaamaga. Aastal 2013 oli see kasutajate arvult neljas, seda kasutas päevas keskmiselt 49,6 tuhat inimest. Jaama sisekujundus viitab loodusele ja tähepaistelisele talveööle. Selle tarbeks on jaama tumedasse lakke monteeritud 400 väikest LED-lampi. http://ato.by/metro/petrovschina http://www.urbanrail.net/eu/by/minsk/minsk.htm "Минский скульптор рассказал о том, как создавался образ станции «Малиновка»". Originaali arhiivikoopia seisuga 2. aprill 2015. Vaadatud 13. oktoobril 2018.  Piatroŭščyna metroojaam – pildid, videod ja helifailid Wikimedia Commonsis
1894

◄ | 18. sajand | 19. sajand | 20. sajand | ► ◄ | 1860. aastad | 1870. aastad | 1880. aastad | 1890. aastad | 1900. aastad | 1910. aastad | 1920. aastad | ► ◄◄ | ◄ | 1890 | 1891 | 1892 | 1893 | 1894 | 1895 | 1896 | 1897 | 1898 | ► | ►► 1894. aasta (MDCCCXCIV) oli 19. sajandi 94. aasta. 30. juuni – 2. juuli (vkj 18.–20. juuni) – Tartus toimus V üldlaulupidu. 2. juuli (vkj 20. juuni) – toimus Eesti Kirjameeste Seltsi likvideerimiskoosolek. 18. september (vkj 6. september) – alustati Muhu saare ja Saaremaa vahelise Väinatammi ehitamist. ... Lord Rayleigh ja William Ramsay avastasid argooni. 11. detsember – Pariisis avati maailma esimene autonäitus. 15. detsember algas Esimene Itaalia–Etioopia sõda(1894–1896) 25. jaanuar – Aino Maria Aalto, Soome arhitekt ja disainer 6. veebruar – Richard Bonelli, USA laulja 8. märts – Wäinö Aaltonen, soome kunstnik 8. veebruar – King Vidor, USA filmilavastaja 10. veebruar – Harold Macmillan, briti poliitik, peaminister 1957–1963 8. märts – Wäinö Aaltonen, soome skulptor ja maalikunstnik 17. aprill – Nikita Hruštšov, nõukogude partei- ja riigitegelane 16. mai – Joan Salvat-Papasseit, katalaani luuletaja 27. mai – Dashiell Hammett, ameerika kirjanik 23. juuni – Edward VIII, Suurbritannia ja Iirimaa kuningas 5. juuli – Ants Lauter, eesti näitleja ja lavastaja 8. juuli – Julius Eslon, puuviljandusteadlane ja sordiaretaja 9. juuli – Pjotr Kapitsa, vene füüsik, Nobeli auhind 1978 9. juuli – Nedo Nadi, itaalia vehkleja 21. juuli – Artur Tenno, Eesti sõjaväelane 10. september – Ljubov Rimm, eesti päritolu Nõukogude Liidu luuraja 14. september – August Tammekann, eesti geograaf 7. oktoober – Jaan Järve – Laiuse kirikuõpetaja 11. oktoober – Julius Kuperjanov, Vabadussõja kangelane 31. oktoober – Karl Tammekand, Eesti sõjaväelane 19. november – Américo Tomás, Portugali president 1958–1974 26. november – Norbert Wiener, USA matemaatik, küberneetika looja 6. detsember – Henri Catargi, kunstnik  Pikemalt artiklis Surnud 1894 1. jaanuar – Heinrich Hertz, saksa füüsik 12. veebruar – Hans von Bülow, saksa helilooja, pianist ja dirigent 20. märts – Lajos Kossuth, Ungari poliitik 24. märts – Illarion Prjanišnikov, vene maalikunstnik ja kunstipedagoog 31. märts – Pavel Jablotškov, vene elektrotehnik 27. veebruar – Carl Ernst Heinrich Schmidt, baltisaksa arstiteadlane 25. juuni – Marie François Sadi Carnot, Prantsusmaa poliitik 8. oktoober – Pankratius von Dinkel, saksa vaimulik 8. september – Hermann von Helmholtz, saksa füsioloog ja füüsik 1. november – Aleksander III, Venemaa keiser 20. november – Anton Rubinstein, Venemaa helilooja 3. detsember – Robert Louis Stevenson, šoti kirjanik 8. detsember – Pafnuti Tšebõšov, vene matemaatik 31. detsember – Thomas Jean Stieltjes, hollandi matemaatik Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 157
Narva lipp

Narva lipp on Ida-Viru maakonnas asuva Eesti linna Narva lipp. Lipp on kinnitatud 1935 ja 24. juulil 1992. Lipp koosneb kahest võrdsest horisontaalribast: ülemine riba on kollast värvi (küpse nisu värvi), alumine riba on rohekassinist värvi (mere värvi). Narva linna lipu normaalmõõtmed on 105 x 165 cm ning laiuse ja pikkuse suhe on 7 : 11. 1. Narva linna lipp heisatakse linna tähtpäevadel, ja muude sündmuste korral, milleks Narva linnavalitsus annab sellekohase korralduse. Narva linnavolikogu hoonele heisatakse lipp istungite toimumise ajal. 2. Lipumasti kõrgus on ligikaudu kuus korda suurem lipu laiusest, seinalipuvarda pikkus on ligikaudu kolm korda suurem lipu laiusest. 3. Heisatud lippudel jääb lipukanga alumine serv maapinnast vähemalt kolme meetri kõrgusele. 4. Narva linna lipu heiskamisel leinalipuna kinnitatakse lipu ülemise otsa 100 millimeetri laiune must lint, mille mõlemad otsad ulatuvad kuni lipukanga alumise servani, või heisatakse lipp poolde lipumasti. 5. Narva linna lipp heisatakse suveajal kell 8.00, talveajal kell 9.00 ja langetatakse päikeseloojangul, kuid mitte hiljem kui kell 22.00. 6. Narva linna lipu võib heisata üksi või koos Eesti riigilipuga. Üks lipp teist ei asenda. Linna lipu mõõtmed ei või koos riigilipuga heiskamisel ületada riigilipu mõõtmeid. 7. Kui Narva linna lipp heisatakse koos Eesti riigilipuga, asub riigilipp lippude poolt vaadates paremal, linna lipp vasakul. 8. Kui linna lipp heisatakse koos Eesti riigilipuga, mõne välisriigi lipuga ning maakondade ja linnade-valdade lippudega, siis lippude poolt vaadates asetseb paremal Eesti riigilipp, sellest vasakul välisriikide lipud prantsuskeelsete riiginimede tähestikulises järjekorras, seejärel maakondade lipud maakondade tähestikulises järjekorras, seejärel linnade-valdade lipud linnade-valdade tähestikulises järjekorras ja seejärel Narva linna lipp vasakul äärel. Lipud peavad olema ühelaiused, heisatud iga lipp eri lipuvardasse või masti ja samale kõrgusele. 9. Narva linna lippu võib kasutada ka miitingutel, demonstratsioonidel ja pidustustel Narva linnavalitsuse sellekohase korralduse alusel. 10. Narva linnavalitsus võib anda loa Narva linna lipuvärvide kasutamiseks ettevõtete või asutuste kirjablankettidel, reklaamil jne. lepingu alusel. 11. Kasutamiskõlbmatuks muutunud linna lipp kuulub sündsal viisil hävitamisele. Narva vapp Ida-Viru maakond Narva sümboolika linna kodulehel